ตำบลร่องคำ

ร่องคำ เป็นตำบลในอำเภอร่องคำ จังหวัดกาฬสินธุ์ เดิมเป็นหมู่บ้านอยู่ในพื้นที่ตำบลโพนงาม อำเภอกมลาไสย จังหวัดกาฬสินธุ์ ย้ายมาขึ้นกับตำบลสามัคคีในปี พ.ศ. 2500 วันที่ 17 ธันวาคม พ.ศ. 2500 และแยกตั้งเป็นตำบลร่องคำในปี พ.ศ. 2513 วันที่ 25 สิงหาคม พ.ศ. 2513 ปัจจุบันเป็นพื้นที่ศูนย์กลางและศูนย์ราชการของอำเภอร่องคำ

 ที่ตั้งและอาณาเขต 
ตำบลร่องคำมีอาณาเขตติดต่อกับอำเภอและจังหวัดใกล้เคียงดังนี้
 ทิศเหนือ ติดต่อกับตำบลสามัคคี อำเภอร่องคำ จังหวัดกาฬสินธุ์
 ทิศตะวันออก ติดต่อกับตำบลขามเปี้ย และตำบลหนองตาไก้ อำเภอโพธิ์ชัย จังหวัดร้อยเอ็ด
 ทิศตะวันตก ติดต่อกับตำบลเหล่าอ้อย อำเภอร่องคำ จังหวัดกาฬสินธุ์
 ทิศใต้ ติดต่อกับตำบลหนองตาไก้ อำเภอโพธิ์ชัย จังหวัดร้อยเอ็ด
 ประวัติ 
ร่องคำเดิมเป็นหมู่บ้านอยู่ในพื้นที่ตำบลโพนงาม อำเภอกมลาไสย จังหวัดกาฬสินธุ์ เนื่องจากพื้นที่ตำบลโพนงามมีพื้นที่กว้างขวางยากต่อการดูแล ในวันที่ 17 ธันวาคม พ.ศ. 2500 จึงแยกพื้นที่หมู่ 3–5, 11–12, 14–18, 22 (ในขณะนั้น) ของตำบลโพนงาม จัดตั้งขึ้นเป็น ตำบลสามัคคี หมู่บ้านร่องคำจึงย้ายมาขึ้นกับพื้นที่ตำบลสามัคคี และได้มีการจัดตั้งสุขาภิบาลร่องคำเมื่อวันที่ 7 กรกฎาคม พ.ศ. 2509 ในพื้นที่หมู่บ้านกุดลิง และหมู่บ้านร่องคำ ของตำบลสามัคคี วันที่ 26 กรกฎาคม พ.ศ. 2509 

ต่อมาในวันที่ 25 สิงหาคม พ.ศ. 2513 ได้แยกพื้นที่หมู่ 1–3, 9–12, 16–18 (ในขณะนั้น) ของตำบลสามัคคี รวม 10 หมู่บ้าน จัดตั้งขึ้นเป็น "ตำบลร่องคำ" และในวันที่ 16 กุมภาพันธ์ พ.ศ. 2516 ได้แยกพื้นที่ตำบลสามัคคี และตำบลร่องคำ ของอำเภอกมลาไสย มาจัดตั้งเป็น กิ่งอำเภอร่องคำ วันที่ 6 กุมภาพันธ์ พ.ศ. 2516 โดยให้ตั้งที่ว่าการกิ่งที่บ้านกุดลิง ตำบลร่องคำ 

ในวันที่ 28 สิงหาคม พ.ศ. 2527 ได้แยกพื้นที่หมู่ 6–12, 15 (ในขณะนั้น) ของตำบลร่องคำ รวม 8 หมู่บ้าน จัดตั้งขึ้นเป็น ตำบลเหล่าอ้อย วันที่ 28 สิงหาคม พ.ศ. 2527 ต่อมาได้ยกฐานะเป็น อำเภอร่องคำ ในวันที่ 3 พฤศจิกายน พ.ศ. 2536 วันที่ 3 พฤศจิกายน พ.ศ. 2536

เมื่อวันที่ 25 พฤษภาคม พ.ศ. 2542 ได้เปลี่ยนแปลงฐานะจากสุขาภิบาลร่องคำ เป็นเทศบาลตำบลร่องคำ วันที่ 24 กุมภาพันธ์ พ.ศ. 2542 ตามข้อบังคับของกฎหมาย จนถึงวันที่ 9 กรกฎาคม พ.ศ. 2547 กระทรวงมหาดไทยให้ยุบสภาตำบลร่องคำเข้ากับพื้นที่เทศบาลตำบลร่องคำ เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน วันที่ 9 กรกฎาคม พ.ศ. 2547

 หมู่บ้าน 
ตำบลร่องคำแบ่งเขตการปกครองออกเป็น 13 หมู่บ้าน ดังนี้

 หมู่ที่ 1 บ้านกุดลิง
 หมู่ที่ 2 บ้านกุดลิง
 หมู่ที่ 3 บ้านร่องคำ
 หมู่ที่ 4 บ้านกกมะค่า
 หมู่ที่ 5 บ้านสองห้อง
 หมู่ที่ 6 บ้านกกมะค่า
 หมู่ที่ 7 บ้านกุดลิง
 หมู่ที่ 8 บ้านกุดลิง
 หมู่ที่ 9 บ้านร่องคำ
 หมู่ที่ 10 บ้านกุดลิง
 หมู่ที่ 11 บ้านสองห้อง
 หมู่ที่ 12 บ้านกุดลิง
 หมู่ที่ 13 บ้านศรีเมืองพัฒนา

 อ้างอิง 

ร่องคำ
ร่องคำ
หมวดหมู่:อำเภอร่องคำ